wannaphong/clean_thaiwikipedia huggingface dataset:
# ซินแอนด์โบนส์
ซินแอนด์โบนส์ เป็นอัลบั้มเปิดตัวตัวเองของวงดนตรีเฮฟวีเมทัล ฟอซซี โดยวางจำหน่ายในวันที่ 14 สิงหาคม 2012 โดยจัดจำหน่ายโดยเซนจูรีมีเดียรีคอร์ด

รายการเพลง

ชาร์ต
 ชาร์ต (2012) ยอดสูงสุด US Billboard 200http://www.billboard.com/artist/302333/fozzy/chart?f=305 143 US Hard Rock Albumshttp://www.billboard.com/artist/302333/fozzy/chart?f=795 13 US Heatseeker Albumshttp://www.billboard.com/artist/302333/fozzy/chart?f=324 1 US Independent Albumshttp://www.billboard.com/artist/302333/fozzy/chart?f=326 25 US Rock Albumshttp://www.billboard.com/artist/302333/fozzy/chart?f=408 47
# แม็คนัม ที.เอ.
แม็คนัม ที.เอ. (Magnum T.A.) มีชื่อจริงว่า เทอร์รี เวย์น ออลเลน (Terry Wayne Allen; 11 มิถุนายน ค.ศ. 1959) เป็นอดีตนักมวยปล้ำอาชีพของจิมคร็อกเก็ตโปรโมชันส์ ภายใต้สมาคมของเนชันนัลเรสต์ลิงอัลไลแอนซ์ ปัจจุบันเลิกปล้ำแล้ว หลังจากประสบอุบัติเหตุทางรถยนต์เมื่อปี ค.ศ. 1986

แชมป์และรางวัล
Championship Wrestling from Florida
NWA Florida Global Tag Team Championship (5 สมัย) – คู่กับ Scott McGhee (3), Dusty Rhodes (1), และ Brad Armstrong (1)

Jim Crockett Promotions
NWA United States Heavyweight Championship (2 สมัย)

Mid-South Wrestling
Mid-South North American Championship (2 สมัย)
Mid-South Tag Team Championship (2 สมัย) – คู่กับ Jim Duggan (1) และ Mr. Wrestling II (1)

Pro Wrestling Illustrated
PWI ranked him #73 of the 500 best singles wrestlers of the "PWI Years" in 2003
# ฮิวแมนเนเจอร์ (เพลงไมเคิล แจ็กสัน)
ฮิวแมนเนเจอร์ เป็นซิงเกิลอเมริกันของไมเคิล แจ็กสัน เขียนและแต่งโดย Steve Porcaro และ John Bettis และสร้างโดยควินซี โจนส์ เป็นซิงเกิลที่ห้าจากอัลบั้มเดี่ยวที่หกในชื่อทริลเลอร์

รายการเพลง
 แผ่นเสียง 7 นิ้ว
 "ฮิวแมนเนเจอร์" (เวอร์ชันซิงเกิล) – 3:47 (Misprinted as 4:05)
 "เบบีมีไมน์" – 4:20

รีมิกซ์เป็นทางการ
 เวอร์ชันอัลบั้ม – 4:06
 เวอร์ชันซิงเกิล – 3:47
 อิฟ – 4:29 (เวอร์ชันนี้นำมาจาก Live at Wembley 16 กรกฎาคม 1988 และรวมอยู่ในแบด 25ฉบับดีลักซ์)
 "สปีชเลสส์"/"ฮิวแมนเนเจอร์" – 3:18 (เวอร์ชันอิมมอร์ทัล)

ชาร์ต

ชาร์ตประจำสัปดาห์
 ชาร์ต (1983–1984) ตำแหน่งสูงสุด Australia (Kent Music Report) 64 Belgium (VRT Top 30 Flanders) 11 Canada (CHUM). CHUM. Retrieved June 3, 2016. 3 Canada Adult Contemporary (RPM) 1 Canada Top Singles (RPM) 11 US Adult Contemporary (Billboard) 2 US Black Singles (Billboard) 27 US Cash Box 10 ชาร์ต (2009) ตำแหน่งสูงสุด Belgium (Back Catalogue Singles Flanders) 12 Canada Hot Digital Singles (Billboard) 27 Italy (FIMI) 29 US Hot Digital Songs (Billboard) 21 ชาร์ต (2013) ตำแหน่งสูงสุด

ชาร์ตสิ้นปี
 ชาร์ต (1983) ตำแหน่ง Belgium (Ultratop 50 Flanders) 91 Canada Top Singles (RPM) 90 US Billboard Hot 100 89 US Cash Box 79

การรับรอง
# ทางหลวงแผ่นดินหมายเลข 1155
ทางหลวงแผ่นดินหมายเลข 1155 บ้านปี้-บ้านลุง เป็นทางหลวงที่สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัด พ.ศ. 2517 พระราชกฤษฎีกากำหนดแนวทางหลวงที่จะสร้างทางหลวงจังหวัด สายแยกทางหลวงหมายเลข ๑๐๒๑ (บ.ป่าปง) - บ.ปางค่า - บ.ปางบ่อใต้ - บรรจทางหลวงหมายเลข ๑๐๒๐ (บ.ลุง) พ.ศ. ๒๕๑๗, http://www.ratchakitcha.soc.go.th/DATA/PDF/2517/A/083/46.PDF  ในสมัยนายสัญญา ธรรมศักดิ์ เป็นนายกรัฐมนตรี โดยเป็นทางหลวงสายยุทธศาสตร์ในการปราบปรามขบวนการคอมมิวนิสต์ในเขตดอยยาว จังหวัดเชียงราย ซึ่งทางหลวงสายนี้ถูกประกาศให้เป็นทางหลวงที่จำเป็นต้องสร้างโดยด่วน ประกาศกระทรวงคมนาคม เรื่อง กำหนดให้ทางหลวงจังหวัด สายแยกทางหลวงหมายเลข ๑๐๒๑ (บ. ป่าปง) - บ. ปางค่า - บ. ปางบ่อใต้ บรรจบทางหลวงมหายเลข ๑๐๒๐ (บ. ลุง) เป็นทางหลวงที่มีความจำเป็นต้องสร้างโดยเร่งด่วน, http://www.ratchakitcha.soc.go.th/DATA/PDF/2517/D/147/3348.PDF ในสมัยที่นายเชาวน์ ณ ศิลวันต์ เป็นรัฐมนตรีว่าการกระทรวงคมนาคม

 เขตการควบคุม 
ทางหลวงแผ่นดินหมายเลข 1155 แบ่งเขตการควบคุมออกเป็น 3 ตอน ดังนี้

 ตอน 0100 แยกทางหลวงหมายเลข 1021 (ป่าบง) - กม.30+200 ระยะทาง 30.200 กิโลเมตร อยู่ภายใต้การควบคุมดูแลของหมวดทางหลวงเทิง  แขวงทางหลวงเชียงรายที่ 2 (เชียงของ)
 ตอน 0201 กม.30+200 - ผาแล ระยะทาง 11.800 กิโลเมตร อยู่ภายใต้การควบคุมดูแลของหมวดทางหลวงเวียงแก่น  แขวงทางหลวงเชียงรายที่ 2 (เชียงของ)
 ตอน 0202 ผาแล - กม.65+000 ระยะทาง 23.000 กิโลเมตร อยู่ภายใต้การควบคุมดูแลของหมวดทางหลวงเวียงแก่น   แขวงทางหลวงเชียงรายที่ 2 (เชียงของ)
 ตอน 0300 กม.65+000 - บรรจบทางหลวงหมายเลข 1020 (บ้านลุง) ระยะทาง 25.765 กิโลเมตร อยู่ภายใต้การควบคุมดูแลของหมวดทางหลวงเวียงแก่น   แขวงทางหลวงเชียงรายที่ 2 (เชียงของ)

 ความสำคัญ 
ทางหลวงแผ่นดินหมายเลข 1155 เป็นทางหลวงสายสำคัญที่ใช้ในการเดินทางติดต่อของประชาชนในท้องที่อำเภอเวียงแก่น และอำเภอเทิง จังหวัดเชียงราย ทั้งยังเป็นเส้นทางสำคัญที่นักท่องเที่ยวใช้เพื่อเดินทางไปสู่ยอดภูชี้ฟ้า และผาตั้ง อีกด้วย
# มิสอินเตอร์เนชั่นแนลควีน 2011
มิสอินเตอร์เนชั่นแนลควีน 2011  เป็นการจัดประกวดมิสอินเตอร์เนชั่นแนลควีน ครั้งที่ 7 จัดขึ้นในวันที่ 4 พฤศจิกายน พ.ศ. 2554 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 23 คนจากทั่วโลก โดยมินิ ฮัน มิสอินเตอร์เนชั่นแนลควีน 2010 จากประเทศเกาหลีใต้ ได้สวมมงกุฎให้แก่ ศิรภัสสร อัฒยกร จากประเทศไทย เป็นผู้ครองตำแหน่งมิสอินเตอร์เนชั่นแนลควีนประจำปีนี้

 ผลการประกวด 
 ผลการประกวด ผู้เข้าประกวด มิสอินเตอร์เนชั่นแนลควีน 2011 -  ศิรภัสสร อัฒยกร รองอันดับ 1 - มิส ซาห์ฮาร่า รองอันดับ 2 - มาร์กาเรต 10 คนสุดท้าย - จัสมิน ดรีม
 - มาเรียนเน่ อาร์กัลเลส
 - เฮเซล อันดราดา
 - คาริน ฟูจิคาวะ
 - โนอาห์ เอร์เรร่า
 - ยูนิ คาเรย์
 - วาเนสซ่า

 รางวัลพิเศษ 
รางวัลผู้ชนะชุดประจำชาติยอดเยี่ยม  - จัสมิน ดรีมขวัญใจช่างภาพ  - ยูนิ คาเรย์ชุดราตรียอดเยี่ยม  - คาริน ฟูจิคาวะความสามารถพิเศษ  - แองเจล กากานางงามมิตรภาพ  - โมคา มอนเตรสมิสริบลีส์ป๊อปปูล่าโหวต  - มาเรียนเน่ อาร์กัลเลสนางงามผิวสวย  -  ศิรภัสสร อัฒยกรชุดว่ายน้ำยอดเยี่ยม  - มาร์กาเรต

 ผู้เข้าประกวด 
ในปีนี้มีผู้เข้าประกวดทั้งหมด 23 คน ดังต่อไปนี้

  - Yasmin Dream
  - Vanessa
  - Lucky
  - Yania
  - Yuni Carey
  - Estelle Roedrer
  - Herika Borges
  - Alessandra Vargas
  - Malaika
  - Marry de Francy
  - Karin Fujikawa
  - Margaret
  - Sahara
  - Hazel Andrada
  - Marianne Arguelles
  - Michelle Binas
  - Varvara Strange
  - Chamila
  -  ศิรภัสสร อัฒยกร
  - Mokha Montrese
  - Silkie O' Hara Munro
  - Chanel
  - Noa Herrera
# อันดับย่อยซาลาแมนเดอร์
อันดับย่อยซาลาแมนเดอร์ (Amphibian Species of the World 4.0) เป็นอันดับย่อยของสัตว์ครึ่งบกครึ่งน้ำจำพวกซาลาแมนเดอร์และนิวต์ ใช้ชื่อวิทยาศาสตร์ว่า Salamandroidea

เป็นอันดับย่อยของซาลาแมนเดอร์ส่วนใหญ่ พบกระจายพันธุ์ในทุกภูมิภาคของโลกยกเว้นทวีปแอนตาร์กติกา, ตอนใต้ของซาฮาร่า และโอเชียเนีย มีลักษณะโครงสร้างของร่างกายแตกต่างจากซาลาแมนเดอร์ในอันดับย่อย Cryptobranchoidea ซึ่งเป็นซาลาแมนเดอร์ที่มีโครงสร้างเหมือนกับซาลาแมนเดอร์ในยุคก่อนประวัติศาสตร์ โดยซาลาแมนเดอร์ในอันดับย่อยนี้ จะมีกระดูกเพียร์ติคูลาร์เป็นเชิงมุม ในขากรรไกรล่างเชื่อมติดกันและทุกชนิดมีการปฏิสนธิภายในตัว ตัวเมียจะถูกปฏิสนธิจากสเปิร์มจากถุงสเปิร์ม ถุงสเปิร์มจะติดอยู่ที่ช่องทวารรวม สเปิร์มจะถูกเก็บไว้ในถุงเก็บสเปิร์มของตัวเมียบนด้านหลังของช่องทวารรวมเป็นสิ่งจำเป็นในเวลาที่วางไข่ 

ฟอสซิลที่เก่าแก่ที่สุดของซาลาแมนเดอร์ในอันดับย่อยนี้ คือ Beiyanerpeton jianpingensis ที่พบในชั้นเทียวจิซาน ฟอร์เมชั่น ตรงกับยุคจูราซซิคยุคปลาย ราว 157 ล้านปีมาแล้ว (บวกลบไม่เกิน 3 ล้านปี).Gao K.-Q. and Shubin, N.H. (2012). "Late Jurassic salamandroid from western Liaoning, China." Proceedings of the National Academy of Sciences (advance online publication).
# ไซเรน (สัตว์สะเทินน้ำสะเทินบก)
ไซเรน  สัตว์สะเทินน้ำสะเทินบกจำพวกซาลาแมนเดอร์วงศ์หนึ่ง ใช้ชื่อวงศ์ว่า Sirenidae จัดอยู่ในอันดับย่อย Sirenoidea

ไซเรน มีความแตกต่างจากซาลาแมนเดอร์จำพวกอื่น ๆ พอสมควร เนื่องจากมีลำตัวเรียวยาวคล้ายปลาไหลหรือเขียดงู ไม่มีขาคู่หลังและกระดูกเชิงกราน ขาคู่หน้าเล็กมากและนิ้วเท้าลดจำนวนลง ปากเป็นจะงอยแข็ง เมื่อเข้าสู่วัยเจริญพันธุ์ยังคงรูปโครงสร้างของระยะวัยอ่อนไว้หลายประการ เช่น ไม่มีเปลือกตา, มีเหงือก, มีช่องเปิดเหงือก 1 คู่ หรือ 3 ช่อง, ไม่มีฟัน, ไม่มีกระดูกแมคซิลลา หรือมีขนาดเล็กมาก รวมทั้งลักษณะโครงสร้างของผิวหนัง 

มีความยาวของลำตัวประมาณ 10–90 เซนติเมตร อาศัยอยู่ในน้ำตลอดเวลา เช่น บึง, ทะเลสาบ หรือแหล่งน้ำที่มีกระแสน้ำไม่แรง และมีพืชน้ำขึ้นหนาแน่น กินอาหารจำพวกสัตว์ไม่มีกระดูกสันหลังขนาดเล็ก เช่น กุ้ง, ปู, แมลงน้ำ, หนอนแดง, ไส้เดือนน้ำ เป็นต้น โดยกินด้วยการดูด ในช่วงฤดูแล้งจะฝังตัวอยู่ใต้โคลน โดยสร้างปลอกหุ้มตัวคล้ายดักแด้ของแมลง การปฏิสนธิของไซเรน เกิดขึ้นภายนอกตัว และไม่พบมีพฤติกรรมเกี้ยวพาราสี และไม่มีต่อมโคลเอคัลซึ่งเป็นต่อมที่ตัวผู้ของซาลาแมนเดอร์จำพวกอื่นใช้สร้างสเปอร์มาโทฟอร์ และของตัวเมียใช้เก็บสเปิร์ม ตัวเมียวางไข่ติดกับพืชน้ำหรือสร้างรังอยู่ในกอของพืชน้ำที่อยู่ใต้น้ำ บางชนิดมีพฤติกรรมเฝ้าไข่

การจำแนก
แบ่งออกได้เป็น 2 สกุล 4 ชนิด ได้แก่
Pseudobranchus Gray, 1825
Pseudobranchus axanthus
Pseudobranchus striatus
Siren Österdam, 1766 
Siren intermedia
Siren lacertina

ไซเรน พบกระจายพันธุ์อยู่บริเวณแม่น้ำมิสซิสซิปปีในสหรัฐอเมริกา และทางตอนบนของเม็กซิโกในพื้นที่ทางตะวันออกเฉียงเหนือหน้า 308, วิทยาสัตว์เลื้อยคลานและสัตว์สะเทินน้ำสะเทินบก โดย วีรยุทธ์ เลาหะจินดา (พ.ศ. 2552) ISBN 978-616-556-016-0
# สกุลไซเรน
สกุลไซเรน  เป็นสกุลของซาลาแมนเดอร์ ในวงศ์ Sirenidae ใช้ชื่อสกุลว่า Siren 

มีรูปร่างเรียวยาวเหมือนงูหรือปลาไหล ลำตัวเรียวยาว ไม่มีขาคู่หลัง ไม่มีฟัน มีกระดูกแมคซิลลาขนาดเล็กมาก ขาคู่หน้าเล็กมาก อาศัยและดำรงชีวิตในน้ำตลอดชีวิต พบกระจายพันธุ์เฉพาะลุ่มแม่น้ำมิสซิสซิปปีในทวีปอเมริกาเหนือ ขนาดยาวที่สุดพบได้ถึง 90 เซนติเมตร กินสัตว์น้ำจำพวกสัตว์ไม่มีกระดูกสันหลังเป็นอาหาร

จำแนกออกได้เป็น 2 ชนิด และมีบางชนิดที่สูญพันธุ์ไปแล้วตั้งแต่ยุคก่อนประวัติศาสตร์ ได้แก่Fossil salamanders of North America  หน้า 308, วิทยาสัตว์เลื้อยคลานและสัตว์สะเทินน้ำสะเทินบก โดย วีรยุทธ์ เลาหะจินดา (พ.ศ. 2552) ISBN 978-616-556-016-0

†Siren dunni (Goin & Auffenberg, 1957)
†Siren hesterna (Herre, 1955)
Siren intermedia (Barnes, 1826)
Siren lacertina (Linnaeus, 1766)
†Siren miotexana (Holman, 1977)
†Siren simpsoni (Herre, 1955)
# ไซเรนแคระ
ไซเรนแคระ  เป็นสกุลของซาลาแมนเดอร์ จำพวกไซเรน (Sirenidae) สกุลหนึ่ง ใช้ชื่อสกุลว่า Pseudobranchus

ไซเรนในสกุลนี้ มีรูปร่างแตกต่างจากไซเรนในสกุล Siren คือ มีลำตัวสั้นป้อมกว่า และไม่มีกระดูกแมคซิลลา พบกระจายพันธุ์ทางภาคตะวันออกเฉียงใต้ของสหรัฐอเมริกาหน้า 308, วิทยาสัตว์เลื้อยคลานและสัตว์สะเทินน้ำสะเทินบก โดย วีรยุทธ์ เลาหะจินดา  (พ.ศ. 2552) ISBN 978-616-556-016-0

แบ่งออกได้เป็น 2 ชนิด คือ
จาก itis.gov 
ไซเรนแคระใต้ (Pseudobranchus axanthus)
ไซเรนแคระเหนือ (Pseudobranchus striatus)
# ดับเบิลยูดับเบิลยูอี แซเทอร์เดย์มอร์นิง สแลม
ดับเบิลยูดับเบิลยูอี แซเทอร์เดย์มอร์นิง สแลม เป็นรายการโทรทัศน์กีฬาเพื่อความบันเทิง ผลิตโดยดับเบิลยูดับเบิลยูอี และออกอากาศครั้งแรกในวันที่ 25 สิงหาคม 2012 ทางช่องเดอะซีดับเบิลยู ในเครือข่ายของสหรัฐอเมริกา โดยรวมนักมวยปล้ำอาชีพจากสมาคมดับเบิลยูดับเบิลยูอี และจะเสริมรายการหลักของดับเบิลยูดับเบิลยูอี

ผู้ผลิตรายการ
ผู้จัดการทั่วไป
 ผู้จัดการทั่วไป  วันที่มิค โฟลีย์16 มีนาคม 2013 – 11 พฤษภาคม 2013

พิธีกร
 พิธีกร  วันที่โทนี ดอว์สัน25 สิงหาคม 2012 – 11 พฤษภาคม 2013

ผู้บรรยาย
 ผู้บรรยาย  วันที่จอช แมทิวส์ และ ผู้บรรยายพิเศษ''' 25 สิงหาคม 2012 – 11 พฤษภาคม 2013

ผู้ประกาศในสนาม
 ผู้ประกาศในสนาม  วันที่โทนี ชีเมล25 สิงหาคม 2012 – 11 พฤษภาคม 2013

ดูเพิ่ม
ดับเบิลยูดับเบิลยูอี
# วัดศรีสวาย
วัดศรีสวาย ตั้งอยู่ห่างออกไปทางตอนใต้ของวัดมหาธาตุประมาณ 350 เมตร โบราณสถานสำคัญที่ตั้งอยู่ในกำแพงแก้ว ประกอบด้วยปรางค์ 3 องค์ รูปแบบศิลปะลพบุรี ลักษณะของปรางค์ค่อนข้างเพรียว ตั้งอยู่บนฐานเตี้ย ๆ ลวดลายปูนปั้นบางส่วนเหมือนลายบนเครื่องถ้วยจีน สมัยราชวงศ์หยวน ได้พบทับหลังสลักเป็นรูปนารายณ์บรรทมสินธุ์ ชิ้นส่วนของเทวรูป และศิวลึงค์ที่แสดงให้เห็นว่าเคยเป็นเทวสถานในศาสนาฮินดูมาก่อน แล้วแปลงเป็นพุทธสถานโดยต่อเติมวิหารขึ้นที่ด้านหน้า แล้วเป็นวัดในพุทธศาสนาภายหลัง
นน
วัดศรีสวาย เดิมเป็นเทวสถานในศาสนาพราหมณ์หรือฮินดู ลักษณะเป็นปรางค์สามยอดแบบขอม  มีคูน้ำล้อมรอบปรางค์สามองค์ โบราณสถานดังกล่าวนี้มีที่มาจากทรงปราสาทแบบขอม แต่ได้รับการดัดแปลงแตกต่างจากต้นแบบ เช่นส่วนประดับของปราสาทขอมที่เรียกว่า บันแถลง กลายเป็นรูปกลีบขนุน และปูนปั้นประดับกลีบขนุนเป็นรูปครุฑยุดนาคและเทวดา ปรางค์วัดศรีสวายจึงแตกต่างจากปรางค์สมัยกรุงศรีอยุธยาซึ่งมีต้นแบบจาก ปรางค์ในศิลปะขอมและคล้ายคลึงแบบขอมมากกว่าปรางค์ในแบบของช่างสุโขทัย

เมื่อครั้งพระบาทสมเด็จพระมงกุฎเกล้าเจ้าอยู่หัว เสด็จประพาสเมืองสุโขทัย ทรงพบรูปพระอิศวรและและโบราณวัตถุหินจำหลักเป็นทับหลังรูปพระนารายณ์บรรทมสินธุ์ รูปพระนารายณ์สี่กร และชิ้นส่วนของเทวรูปและศิวลึงค์ทำด้วยสำริด จึงทรงสันนิษฐานว่า วัดศรีสวายนี้คงเป็นสถานที่พวกพราหมณ์ใช้ทำพิธีโล้ชิงช้า (ตรียัมปวาย) แต่ต่อมาเมื่อคนไทยเข้ามาครอบครองกรุงสุโขทัย วัดนี้จึงถูกดัดแปลงให้เป็นวัดทางพระพุทธศาสนา
# สกุลคองโกโครมิส
สกุลคองโกโครมิส เป็นสกุลของปลาน้ำจืดขนาดเล็กสกุลหนึ่ง ในวงศ์ปลาหมอสี (Cichlidae) ใช้ชื่อสกุลว่า Congochromis (/คอง-โก-โคร-มิส/)

จัดเป็นปลาหมอแคระสกุลหนึ่ง เป็นสกุลใหม่ที่เพิ่งถูกตั้งชื่อมาในปี ค.ศ. 2007 เดิมเคยจัดให้อยู่ในสกุล Nanochromis ลักษณะโดยทั่วไป คือ มีขนาดเล็กกว่าปลาในสกุล Nanochromis มีลำตัวป้อมกว่า ตาไม่ปูดโปนทำให้ทรงหัวดูมนกลม มีพฤติกรรมหากินบริเวณพื้นน้ำ อาศัยอยู่รวมกันเป็นฝูง มีลักษณะการว่ายน้ำที่ประหลาด

พบกระจายพันธุ์ในทวีปแอฟริกาตอนกลาง แถบลุ่มแม่น้ำคองโก ได้แก่ แคเมอรูน, ซาอีร์, แอฟริกากลาง เป็นต้น

แบ่งออกได้เป็น 4 ชนิด ได้แก่

Congochromis dimidiatus 
Congochromis pugnatus 
Congochromis sabinae 
Congochromis squamiceps and  2007: Congochromis, a new cichlid genus (Teleostei: Cichlidae) from Central Africa, with the description of a new species from the Upper Congo River, Democratic Republic of Congo. American Museum Novitates (3576), 16 pp. ISSN 0003-0082. Abstract

นิยมเลี้ยงกันเป็นปลาสวยงาม ในประเทศไทยนับเป็นปลาสกุลที่หายาก  มีอุปนิสัยอยู่รวมกันเป็นฝูงได้ ไม่มีนิสัยก้าวร้าวเหมือนปลาหมอสีสกุลหรือชนิดอื่น ๆ ปัจจุบันสามารถเพาะขยายพันธุ์ได้แล้วในตู้เลี้ยงดิมีเดียตัส จากปลาปริศนา สู่ประสบการณ์ประทับใจ โดย อ๊อด Melanochromis / Apistoensis คอลัมน์ Dwarf Cichlids, หน้า 84-89 นิตยสาร Aquarium Biz ฉบับที่ 28 ปีที่ 2: ตุลาคม 2012
# รอยัลรัมเบิล (2001)
รอยัลรัมเบิล (2001) เป็นรายการมวยปล้ำอาชีพศึกใหญ่ หรือ เพย์-เพอร์-วิว ของ ดับเบิลยูดับเบิลยูอี ในปี 2001 ซึ่งจะจัดเป็นปีที่ 14 แล้ว สถานที่จัดคือ นิวออร์ลีนส์อารีนา ในเมืองนิวออร์ลีนส์, รัฐลุยเซียนา สหรัฐอเมริกา โดยจะจัดในวันที่ 21 มกราคม พ.ศ. 2544 ซึ่งจัดหลังจากศึก อาร์มาเกดดอน (2000) โดยจะมีแมทช์การปล้ำรอยัลรัมเบิล

แมตช์การปล้ำ
#แมทช์การปล้ำกำหนดการปล้ำเวลาซันเดย์ไนท์ ฮีทโล ดาวน์ (ดี'โล บราวน์ และแชซ) (พร้อมด้วย ไทเกอร์ เอไล ซิง) ชนะ ไคเอ็นไต (ทากะ มิชิโนะคุ และ ฟูนากิ)แมทช์การปล้ำแทกทีม เพื่อผ่านเข้ารอบแมทช์รอยัลรัมเบิล (ซึ่งท้ายที่สุดคือ ดริว คารี)01:571เดอะ ดัดลี่ บอยซ์ (บับบา เรย์ และดี-วอน) ชนะ เอดจ์และคริสเตียน (c)แมทช์การปล้ำแทกทีม เพื่อชิงแชมป์WWF Tag Team Championship09:592คริส เจอริโค ชนะ คริส เบนวา (c)แมทช์การปล้ำไต่บันได เพื่อชิงแชมป์WWF Intercontinental Championship18:443ไอโวรี (c) (พร้อมด้วย สตีฟเวน ริชาร์ดส) ชนะ ไชนาแมทช์การปล้ำเดี่ยว เพื่อชิงแชมป์WWF Women's Championship03:324เคิร์ต แองเกิล (c) (พร้อมด้วย ทริส สตราตัส) ชนะ ทริปเปิล เอช (พร้อมด้วย สเตฟานี แม็กแมเฮิน-เฮมรี)แมทช์การปล้ำเดี่ยว เพื่อชิงแชมป์WWF Championship24:165สโตน โคลด์ สตีฟ ออสติน  ชนะ แมตช์การปล้ำรอยัลรัมเบิล 30 คน, โดยจับเหวี่ยง  เคน เป็นคนสุดท้ายแมตช์การปล้ำรอยัลรัมเบิล 30 คน ผู้ชนะจะได้รับสิทธิ์ในการชิงแชมป์WWF Championship ในศึกเรสเซิลเมเนีย ครั้งที่ 171:01:55

แมตช์การปล้ำรอยัลรัมเบิล
ทุกๆ 2 นาที จะมีนักมวยปล้ำออกมา 1 คน

ออกมาคนที่รายชื่อถูกเหวี่ยงออกเป็นคนที่ถูกเหวี่ยงออกโดยเวลาที่ถูกเหวี่ยงเจฟฟ์ ฮาร์ดีแมทท์ ฮาร์ดี06:36บูลล์ บูชาแนนแมทท์ & เจฟฟ์02:08แมทท์ ฮาร์ดีเจฟฟ์ ฮาร์ดี04:45ฟารุคแมทท์ & เจฟฟ์00:58ดรูว์ แครีย์ตัวเขาเอง02:54เคน29สตีฟ ออสติน53:46เรเว่นเคน08:51อัล สโนว์เคน07:08เพอร์รี แซตเทิร์น10เคน05:0210สตีฟ แบล็กแมนเคน03:0811แกรนด์ มาสเตอร์ เซ็กเซย์เคน01:0312เดอะ ฮองกี ทอค แมน11เคน01:1613เดอะ ร็อก28เคน38:4214เดอะ กู๊ดฟาเธอร์12เดอะ ร็อก00:1415แทสส์13เคน00:1016แบรดชอว์18อันเดอร์เทเกอร์17:4017อัลเบิร์ต20เคน15:5318ฮาร์ดคอร์ ฮอลลี21อันเดอร์เทเกอร์14:0419เค-ควิก16บิ๊กโชว์07:5320วาล วีนิส22อันเดอร์เทเกอร์10:2221วิลเลียม รีกัล14เทสต์02:0122เทสต์15บิ๊กโชว์02:0823บิ๊กโชว์17เดอะ ร็อก01:2324แครช ฮอลลี19เคน02:3125ดิอันเดอร์เทเกอร์25ริกิชิ10:4526สก๊อตตี ทู ฮอตตี23อันเดอร์เทเกอร์ & เคน00:4627สโตน โคลด์ สตีฟ ออสตินผู้ชนะ09:4328บิลลี่ กัน27สตีฟ ออสติน07:2229ฮากู24สตีฟ ออสติน02:5130ริกิชิ26เดอะ ร็อก02:35
# แรงงานเกณฑ์
แรงงานเกณฑ์  เป็นแรงงานไม่เสรี มักไม่ได้รับค่าจ้าง ซึ่งต้องอาศัยบุคคลที่มีฐานะทางสังคมต่ำ และรัฐหรือผู้ที่เหนือกว่า (เช่น ชนชั้นสูงหรือขุนนาง) การเกณฑ์แรงงานเป็นการเก็บภาษีอากรรูปแบบเก่าแก่ที่สุดและแพร่หลายที่สุด สืบย้อนไปได้ถึงกำเนิดอารยธรรม การเกณฑ์แรงงานเป็นการใช้แรงงานบังคับที่กำหนดโดยรัฐต่อชาวนาที่ยากจนกว่าจะจ่ายภาษีรูปแบบอื่น แต่บางครั้งบุคคลที่มีทรัพยากรเงินก็ยังถูกเกณฑ์อยู่ดี

แรงงานในระบบแรงงานเกณฑ์ยังมีอิสระโดยสมบูรณ์ในหลายด้าน นอกเหนือจากการใช้แรงงานของตน และงานนั้นมีเว้นระยะโดยปกติ ซึ่งมีกำหนดเป็นจำนวนวันหรือเดือนที่แน่นอนในแต่ละปี แรงงานเกณฑ์เป็นแรงงานไม่สรีที่กรรมกรไม่ได้รับการชดเชยหรือได้รับการชดเชยไม่เต็มที่ ระบบแรงงานเกณฑ์ไม่จำเป็นต้องอาศัยประชากรที่มีที่ดิน พืชผลหรือเงิน ฉะนั้น แรงงานเกณฑ์จึงมักเป็นที่นิยมในเศรษฐกิจที่ขาดแคลนเงิน กอร์เวแรงงานเกณฑ์ยังพบมากในเศรษฐกิจที่การแลกเปลี่ยนยังเป็นวิธีการค้าเป็นปกติ หรือในเศรษฐกิจยังชีพ

คำนี้ใช้อ้างอิงถึงยุโรปยุคกลางหรือยุคใหม่ตอนต้น ที่ซึ่งเจ้าเรียกร้องจากข้า หรือพระมหากษัตริย์ทรงเรียกร้องจากคนในบังคับ อย่างไรก็ดี การใช้คำนี้ไม่จำกัดเฉพาะเวลาหรือสถานที่นั้น การปฏิบัติมีแพร่หลาย ตั้งแต่อียิปต์ โรม จีนและญี่ปุ่น ฝรั่งเศส อารยธรรมอินคา ฯลฯ รวมถึงประเทศไทยในอดีตด้วย
# ปูรณิมา มหโต
ปูรณิมา มหโต (ปูรณิมา มหโต,  ปูรณิมา มาหาโต) เป็นทั้งนักยิงธนูชาวอินเดีย และเป็นผู้ฝึกสอนยิงธนูจากชัมเศทปุระ ประเทศอินเดีย เธอเป็นผู้ชนะการแข่งขันยิงธนูชิงแชมป์ประเทศอินเดีย รวมถึงได้รับเหรียญเงินจากการแข่งขันกีฬาเครือจักรภพ 1998 และเป็นผู้ฝึกสอนให้แก่ทีมชาติอินเดียในโอลิมปิกฤดูร้อน 2008 รวมถึงเป็นได้รับเลือกให้เป็นผู้ฝึกสอนให้แก่ทีมในโอลิมปิกฤดูร้อน 2012

 ผลงานที่ผ่านมา 
เมื่อครั้งเยาว์วัย ปูรณิมาได้ดูการยิงธนูในเทือกเขาพิรสานคร ชัมเศทปุระ เธอได้รับการฝึกฝน ณ ที่แห่งนั้นก่อนที่จะย้ายไปยังเบอร์มาไมน์สเมื่อครั้งที่ชัมเศทปุระได้ปิดพิรสานครในครั้งหนึ่ง เธอได้เข้าร่วมทีมชาติอินเดียใน ค.ศ. 1992 และได้ย้ายไปเดลีเพื่อฝึกฝนร่วมกับทีม

ในฐานะนักยิงธนู ปูรณิมาได้รับเหรียญรางวัลทั้งในระดับชาติและนานาชาติของการแข่งขันยิงธนู เธอยังเป็นแชมป์ของประเทศอินเดีย ในการแข่งขันยิงธนูชิงแชมป์นานาชาติ 1993 เธอได้รับเหรียญทองในการแข่งขันประเภททีม ส่วนในการแข่งขันปูเน่เนชันแนลเกมส์ 1994 เธอได้รับรางวัลหกเหรียญทองในการแข่งขันยิงธนู และเธอยังได้เข้าแข่งขันในเอเชียนเกมส์ 1994 แต่ไม่ได้รับเหรียญรางวัล จากนั้น ใน ค.ศ. 1997 ที่การแข่งขันชิงแชมป์แห่งชาติ เธอได้รับรางวัลสองเหรียญทองและทำสถิติของประเทศสองรายการ รวมทั้งได้รับรางวัลเหรียญเงินจากการแข่งขันกีฬาเครือจักรภพ 1998 ในการแข่งขันกีฬาแห่งชาติอินเดีย 1999 โดลา บาเนอร์จี ได้ทำลายสถิติของประเทศที่ปูรณิมาได้ทำไว้เมื่อสองปีก่อนในรายการแข่งขันยิงธนู 30 เมตร

 การฝึกสอน 
ปูรณิมาเป็นผู้ฝึกสอนยิงธนู โดยเริ่มตั้งแต่ใน ค.ศ. 1994 เธอเป็นผู้ฝึกสอนที่โรงเรียนยิงธนูทาทา ซึ่งเธอได้รับการแต่งตั้งตำแหน่งใน ค.ศ. 2012 นักยิงธนูที่เธอฝึกสอนเป็นการส่วนตัว ประกอบด้วยนักยิงธนูโอลิมปิกฤดูร้อน 2012 อย่างทีปิกา กุมารี

ปูรณิมาได้เป็นผู้ฝึกสอนทีมชาติอินเดียในหลายรายการ รวมทั้งยิงธนูอาวุโสกลางแจ้งชิงแชมป์โลก 2005 ที่ประเทศสเปน ที่ซึ่งทีมของเธอได้รับรางวัลเหรียญเงิน และเธอเป็นผู้ฝึกสอนให้แก่นักกีฬาอินเดียในยิงธนูเยาวชนชิงแชมป์เอเชีย 2007 ณ ประเทศจีน ที่ซึ่งทีมชายที่ได้รับการฝึกสอนจากเธอได้อันดับหนึ่งและทีมหญิงที่ได้รับการฝึกสอนจากเธอได้อันดับสาม รวมทั้งเป็นผู้ช่วยผู้ฝึกสอนให้แก่ทีมอินเดียในโอลิมปิกฤดูร้อน 2008 และยังเป็นผู้ฝึกสอนให้แก่นักกีฬาอินเดียในเวิลด์คัพ 2008 ที่ประเทศโครเอเชีย โดยนักธนูของเธอได้รับเหรียญเงินและเหรียญทองแดงจากการแข่งขัน รวมทั้งเป็นผู้ฝึกสอนให้แก่นักกีฬาอินเดียในยิงธนูเยาวชนชิงแชมป์โลก 2009 และเป็นผู้ฝึกสอนให้แก่นักยิงธนูอินเดียสามรายในยิงธนูเวิลด์คัพแกรนด์ 2010 ตลอดจนเป็นผู้ฝึกสอนแก่ทีมชาติอินเดียในเอเชียนเกมส์ 2010 ที่ซึ่งนักยิงธนูของเธอได้รับสองเหรียญทองแดงในประเภทบุคคล และเป็นผู้ฝึกสอนแก่ทีมชาติอินเดียในกีฬาเครือจักรภพ 2010 โดยเหล่านักกีฬาของเธอได้รับสามเหรียญทองกับสองเหรียญทองแดง ในการประชุมกีฬาระดับโลก TURF 2011 เธอได้รับการจารึกชื่อเป็นผู้ฝึกสอนแห่งปี เธอได้รับรางวัลราม ดายัล มันดา สาขาผู้ฝึกสอนยอดเยี่ยมแห่งปีจากรัฐบาลฌาร์ขัณฑ์ในวันฉลองมหกรรมเดิน-วิ่งโอลิมปิก เมื่อวันที่ 23 มิถุนายน ค.ศ. 2012 ที่รันจีPrabhatKhabar.com : Hindi News Portal to Eastern India  

ปูรณิมายังได้รับเลือกให้เป็นตัวแทนอินเดียในโอลิมปิกฤดูร้อน 2012 ในฐานะผู้ฝึกสอนทีมชาติด้วยเช่นกัน
# ผีเสื้อหนอนม้วนใบเขานัน
ผีเสื้อหนอนม้วนใบเขานัน (ชื่อสามัญ: Khao Nan Leaf Rollers) เป็นสัตว์จัดเป็นผีเสื้อกลางคืน หรือ มอธขนาดเล็ก (Microlepidoptera) ในวงศ์ผีเสื้อหนอนม้วนใบ (Family Tortricidae) ที่พบเฉพาะประเทศไทย ซึ่งถูกค้นพบโดย ผศ.ดร.นันทศักดิ์ ปิ่นแก้ว 

ที่มาของชื่อ
ผีเสื้อหนอนม้วนใบเขานัน ได้รับการตั้งชื่อวิทยาศาสตร์ไว้ว่า Fibuloides khaonanensis ชื่อระบุชนิด "khaonanensis" นั้น ตั้งตามชื่อสถานที่ค้นพบ คือ เขานัน เป็นชื่อทิวเขาที่ตั้งอยู่ในแนวทิวเขานครศรีธรรมราช เขตจังหวัดนครศรีธรรมราช

ประวัติการค้นพบ
ผีเสื้อหนอนม้วนใบเขานันถูกค้นพบโดย ผศ.ดร.นันทศักดิ์ ปิ่นแก้ว อาจารย์ประจำภาควิชากีฏวิทยา คณะเกษตรกำแพงแสน มหาวิทยาลัยเกษตรศาสตร์ วิทยาเขตกำแพงแสน ค้นพบในบริเวณจุดชมบัวแฉก เขานัน อุทยานแห่งชาติเขานัน ต.ทุ่งศาลา อ.สิชล จ.นครศรีธรรมราช ที่ระดับความสูงประมาณ 310 เมตรจากระดับน้ำทะเล ภายใต้โครงการศึกษาความหลากหลายทางชีวภาพในระบบนิเวศป่าเมฆ สนับสนุนงบประมาณโดยโครงการพัฒนาองค์ความรู้และศึกษานโยบายการจัดการทรัพยากรชีวภาพในประเทศไทย (BRT) ซึ่งเก็บตัวอย่างได้ 4 ตัวและเป็นเพศผู้ทั้งหมด เก็บได้ในช่วงเดือนพฤษภาคมและเดือนมิถุนายน ปี พ.ศ. 2549

ลักษณะ
ผีเสื้อหนอนม้วนใบเขานันมีความกว้างของปีกขณะกางปีกวัดได้ประมาณ 6.6-6.7 มิลลิเมตร ซึ่งถือว่ามีขนาดเล็กมาก ลำตัวมีสีน้ำตาลอ่อนและมีเกล็ดขนาดใหญ่คลุมทั่วตัว ปีกคู่หน้าและปีกคู่หลังมีขนาดไม่เท่ากัน โดยปีกคู่หน้าค่อนข้างแคบและยาวกว่าปีกคู่หลัง (คล้ายกับรูประฆังนอนตะแคง) พื้นปีกสีน้ำตาลเข้มและมีลายแถบสีขาวครีมเล็กๆ คาดบริเวณขอบปีกด้านหน้า ส่วนปีกคู่หลังขนาดปีกใหญ่และกว้างมากกว่าปีกคู่หน้า (คล้ายกับรูปห้าเหลี่ยม) พื้นปีกสีน้ำตาลอ่อน และมีส่วนคล้ายกับเส้นขนละเอียดยาว ขึ้นเรียงกันรอบขอบปีกด้านนอกทั้งสองปีก ส่วนหนวดหนึ่งคู่มีสีน้ำตาลอ่อนลักษณะเรียวยาวคล้ายเส้นด้าย และส่วนขามีเกล็ดสีน้ำตาลแถบสีขาวคาดสลับเป็นปล้องขึ้นคลุมทั่วทั้งสามคู่ นอกจากนี้บริจาคด้านข้างส่วนท้องปล่องที่ 4, 5, 6 และ 7 มีกลุ่มแถบเกล็ดพิเศษขึ้นคลุมอีกด้วย

แหล่งที่อยู่อาศัยและการแพร่กระจาย
ผีเสื้อหนอนม้วนใบเขานันมีแหล่งที่อยู่อาศัยในป่าดิบชื้นและแพร่กระจายอยู่ในอุทยานแห่งชาติเขานัน จ.นครศรีธรรมราช
# มาร์กุส ยูนิอุส บรูตุส
มาร์กุส ยูนิอุส บรูตุส (, ต้นเดือนมิถุนายน 85 ปีก่อน ค.ศ. - ปลายเดือนตุลาคม 42 ปีก่อน ค.ศ.) หรือที่รู้จักกันดีในชื่อ บรูตุส เป็นนักการเมืองสมัยปลายสาธารณรัฐโรมัน เป็นที่รู้จักกันดีในสมัยใหม่ว่ามีบทบาทแกนนำในการลอบสังหารจูเลียส ซีซาร์
# ลาร์นากา
ลาร์นากา (, Lárnaka; /İskelel ฟินิเชีย: כתיון, Kityon) เป็นเมืองใหญ่เป็นอันดับ 3 ของประเทศไซปรัส รองจากนิโคเซีย และลีมาซอล ตั้งอยู่บนชายฝั่งทิศใต้ของประเทศ มีประชากร 143,367 คน (2011) เป็นเมืองท่าการค้าที่ใหญ่เป็นอันดับ 2 ของเกาะ และมีรีสอร์ต มีสนามบินที่ใหญ่ที่สุดของเกาะ คือสนามบินนานาชาติลาร์นากา เมืองมีทิวทัศน์ชายทะเลที่งดงาม เป็นทิวต้นปาล์ม
# ดอร์เดรชท์
ดอร์เดรชท์  หรือเรียกอีกชื่อว่า ดอดท์  เป็นเมืองและเทศบาลทางตะวันตกของประเทศเนเธอร์แลนด์ ในจังหวัดเซาท์ฮอลแลนด์ มีประชากร 118,601 คน ในปี ค.ศ. 2009 เป็นศูนย์กลางการค้าและการต่อเรือ การบริการทางเรือ อุตสาหกรรมไม้ และอุตสาหกรรมเหล็ก เป็นเมืองท่าทางทะเลที่ใหญ่เป็นอันดับ 6 ของประเทศ
# ปลาเซลฟินยักษ์
ปลาเซลฟินยักษ์  ปลาน้ำจืดขนาดเล็กชนิดหนึ่ง ในวงศ์ปลาสอด (Poeciliidae)

มีรูปร่างลักษณะเหมือนกับปลาในวงศ์นี้ทั่วไป กล่าวคือ เป็นปลาผิวน้ำ อยู่รวมกันเป็นฝูง ตัวผู้มีขนาดลำตัวเล็ก แต่มีครีบรวมทั้งสีสันต่าง ๆ สดสวยกว่าตัวเมีย กินอาหารขนาดเล็ก เช่น ลูกน้ำ, ไรแดง, แมลงน้ำขนาดเล็ก รวมถึงพืชน้ำอย่างตะไคร่น้ำหรือสาหร่ายด้วย 

ปลาเซลฟินยักษ์ มีลักษณะเหมือนกับปลาเซลฟิน (P. latipinna) ซึ่งอยู่ในสกุลเดียวกันมาก คือมีครีบหลังสูงใหญ่เหมือนใบเรือเหมือนกัน แต่ปลาเซลฟินยักษ์มีขนาดลำตัวที่ใหญ่กว่า โดยสามารถยาวได้ถึง 12-20 เซนติเมตร รวมถึงมีครีบหลังที่ใหญ่กว่า และมีก้า่นครีบอ่อน 16-19 ก้าน ขณะที่ปลาเซลฟินมีก้านครีบอ่อนน้อยกว่า คือ 13-14 ก้าน

พบกระจายพันธุ์ในแหล่งน้ำทั่วไปทั้งน้ำจืด, น้ำกร่อย และตามชายฝั่งของเม็กซิโก และคาบสมุทรยูคาทาน เป็นปลาในวงศ์นี้อีกชนิดหนึ่งที่นิยมเลี้ยงกันเป็นปลาสวยงามวันเพ็ญ มีนกาญจน์, กาญจนา จิรพันธ์พิพัฒน์ และ พิสิฐ ภูมิคง. 2545. ปลาออกลูกเป็นตัว. สถาบัน วิจัยสัตว์น้ำสวยงามและสถานแสดงพันธุ์สัตว์น้ำ, กรมประมง. หน้า 141-144.